Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 615

20. A Nyugdíjbiztosítási Önkormányzat élve a törvényben biztosított lehetőséggel, az általános társadalombiztosítási érdekek közös képviselete és hatékonyabb védelme érdekében — az ágazati kompetenciák tiszteletben tartásával, kölcsönösségi alapon — intézményes együttműködést vállal az Egészségbiztosítási Önkormányzattal. Ennek érdekében — legkésőbb az Alapszabály jóváhagyását követő 60 napon belül — a következő együttműködési témákban megállapodást kezdeményez: — az általános — mindkét önkormányzatot egyaránt érintő — társadalombiztosítási érdekek köre, — a közös fellépés, állásfoglalások feltételei és rendje, ideértve a nemzetközi társadalombiztosítási szervezetben a társadalombiztosítás képviselete, továbbá — indokolt esetben — a képviselendő álláspont, valamint — meghatározott kérdésekben közös közgyűlési döntések előkészítésének és meghozatalának módja, képviselete. Az Önkormányzat a megkötött megállapodást tájékoztatásul megküldi a törvényben meghatározott állami felügyeleti szerveknek. V. AZ ÖNKORMÁNYZAT KÖZPONTI HIVATALA ÉS ANNAK IGAZGATÁSI SZERVEI Országos Nyugdíjbiztosítási Főigazgatóság 21.1. Az Országos Nyugdíjbiztosítási Főigazgatóság (a továbbiakban: ONYF) — mint a Nyugdíjbiztosítási Önkormányzat központi hivatala és a nyugdíjbiztosítás központi igazgatási (szakigazgatási) és hatósági szerve — a főigazgató egyszemélyi felelős vezetése alatt áll. 21.2. A főigazgató feladatai:

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes